Source: https://e-juridic.manager.ro/articole/csm-ul-a-disparut-dupa-o-decizie-istorica-a-ccr-cel-putin-partial-6119.html
Timestamp: 2019-05-24 18:12:26+00:00

Document:
Curtea Constitutionala a Romaniei a decis, miercuri, ca hotararile Senatului privind validarea membrilor in CSM sunt neconstitutionale, dupa ce a admis sesizarile PDL. Judecatorii CCR au declarat ca fiind neconstitutionale si hotararea Senatului de validare a listei cu magistratii alesi in CSM din partea adunarilor generale ale magistratilor, precum si cea privind alegerea reprezentantilor din partea societatii civile in Consiliul.
Decizia CCR de marti a fost luata cu majoritate de voturi.
Decizia Curtii este definitiva si general obligatorie, urmand sa fie transmisa Senatului.
Judecatorii CCR au reluat, marti, discutiile privind contestatiile Partidului Democrat Liberal impotriva hotararilor Senatului prin care a fost validata lista magistratilor alesi in Consiliul Superior al Magistraturii, precum si alegerea reprezentantilor din partea societatii civile, dupa ce saptamana trecuta a amanat dezbaterea sesizarilor.
Senatorul PSD, Dan Sova, membru in Comisia Juridica, sustine ca prin decizia Curtii Constitutionale se impune reluarea alegerilor in CSM. Sova a declarat ca CCR a anulat deciziile CSM si a creat un conflict institutional. Totodata, senatorul jurist Iulian Urban explica ca Senatul trebuie sa reia validarile persoana cu persoana si in cazul celor patru candidati contestati se vor organiza alegeri din nou.
Senatul a validat, pe 22 decembrie 2010, cu 64 de voturi ''pentru'' si 60 ''impotriva'', lista magistratilor alesi membri ai CSM. Atunci, intre partidele aflate la guvernare si cele din opozitie disputa a fost daca va fi supusa votului intreaga lista a magistratilor alesi membri ai CSM sau, asa cum a propus PDL, o "lista scurta".
Liderul grupului parlamentar al PDL din Senat, Cristian Radulescu, declara ca nu poate fi supusa votului intreaga lista intrucat pe aceasta se gasesc si trei persoane care, desi au avut un mandat in CSM, candideaza pentru al doilea.
De asemenea, PDL arata ca mai exista o alta neregula in demersul alegerii magistratilor care vor face parte din CSM: pe langa cei trei care candideaza pentru un nou mandat, Consiliul ar fi trebuit sa transmita Senatului si candidaturile altor trei magistrati care sunt intr-un mandat de inlocuire.
Pe 15 decembrie, rectorul Universitatii Crestine ''Dimitrie Cantemir'', Corina Dumitrescu, si directorul executiv al Transparency International Romania, Victor Alistar, au fost alesi de Senat ca reprezentanti ai societatii civile in CSM.
Grupul parlamentar PDL din Senat, prin intermediul senatorului Iulian Urban si al liderului de grup, Cristian Radulescu, a sustinut ca procedura de selectie trebuie reluata in sesiunea parlamentara urmatoare, dupa ce, cu exceptia lui Dumitrescu, candidatii nu au intrunit jumatate plus unu din votul senatorilor prezenti.
De cealalta parte, opozitia a sustinut necesitatea organizarii unui al doilea tur de scrutin, presedintele Comisiei juridice, social-democratul Toni Grebla, si senatorul PSD Miron Mitrea invocand legea si cutumele parlamentare.
In cel de-al doilea tur de scrutin, Victor Alistar a obtinut 57 de voturi pentru, 51 impotriva si 3 abtineri, iar Maria Cristina Ana 46 de voturi pentru, 60 impotriva si 6 abtineri.
Tot in cazul lui Victor Alistar, Agentia Nationala de Integritate a trimis o adresa Senatului in care se arata ca acesta nu poate ocupa o functie sau o demnitate publica timp de trei ani, dupa ce in 2009 a primit verdict de incompatibilitate.
Pe 7 ianuarie, noii membri ai Consiliului Superior al Magistraturii s-au intrunit in sedinta de constituire, ocazie cu care si-au ales presedintele si vicepresedintele pentru un mandat de un an, respectiv Horatius Dumbrava si George Balan.
Anterior, presedintele Traian Basescu a adresat Consiliului rugamintea de a amana alegerea conducerii noului CSM pana cand Curtea Constitutionala a Romaniei se va pronunta asupra celor doua contestatii.
Si ministrul Justitiei, Catalin Predoiu, a transmis atunci catre Inalta Curte de Casatie si Justitie si catre CSM solicitarea de amanare a sedintei de constituire a Consiliului. Ministerul mentiona ca propunerea de amanare a sedintei de constituire a CSM pana dupa data pronuntarii deciziei Curtii Constitutionale justifica interesul de a asigura credibilitate justitiei romane in spatiul intern si european. AGERPRES
Votati articolul "CSM-ul a disparut dupa o decizie istorica a CCR. Cel putin partial":
Hotararea nr. 1.051 din 13 octombrie 2015 modifica Regulamentul privind organizarea si desfasurarea concursului de promovare in functia de judecator la ICCJ
Monitorul Oficial nr. 497 din 07 Iulie 2015

References: CSM 
 CCR 
 CSM 
 CCR 
 CCR 
 CCR 
 CSM 
 CSM 
 CSM 
 CSM 
 CSM 
 ICCJ